title: 2016 m. rugsėjo 28 d. Komisijos sprendimas (ES) 2016/1756, kuriuo nustatoma Europos Sąjungos pozicija dėl valdymo subjektų, veikiančių pagal Jungtinių Amerikos Valstijų Vyriausybės ir Europos Sąjungos susitarimą dėl raštinės įrangos energijos vartojimo efektyvumo ženklinimo programų suderinimo, sprendimo peržiūrėti monitorių specifikacijas, įtrauktas į susitarimo C priedą (Tekstas svarbus EEE)

text:
1.10.2016

                  LT

                  Europos Sąjungos oficialusis leidinys

                  L 268/90

            KOMISIJOS SPRENDIMAS (ES) 2016/1756
      2016 m. rugsėjo 28 d.
      kuriuo nustatoma Europos Sąjungos pozicija dėl valdymo subjektų, veikiančių pagal Jungtinių Amerikos Valstijų Vyriausybės ir Europos Sąjungos susitarimą dėl raštinės įrangos energijos vartojimo efektyvumo ženklinimo programų suderinimo, sprendimo peržiūrėti monitorių specifikacijas, įtrauktas į susitarimo C priedą
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2012 m. lapkričio 13 d. Tarybos sprendimą 2013/107/ES dėl Jungtinių Amerikos Valstijų Vyriausybės ir Europos Sąjungos susitarimo dėl raštinės įrangos energijos vartojimo efektyvumo ženklinimo programų suderinimo pasirašymo ir sudarymo (1), ypač į jo 4 straipsnį,
      kadangi:

                  (1)

                  pagal susitarimą Europos Komisija kartu su Jungtinių Amerikos Valstijų aplinkos apsaugos agentūra gali parengti ir periodiškai persvarstyti bendrąsias raštinės įrangos specifikacijas ir todėl iš dalies pakeisti susitarimo C priedą;

                  (2)

                  Komisija nustato poziciją, kurios turi laikytis Europos Sąjunga dėl specifikacijų pakeitimo;

                  (3)

                  šiame sprendime numatytomis priemonėmis atsižvelgiama į Europos Parlamento ir Tarybos reglamento (EB) Nr. 106/2008 8 straipsnyje nurodytos Europos Sąjungos „Energy Star“ valdybos nuomonę (2);

                  (4)

                  C priedo I dalyje pateikta monitorių specifikacija turėtų būti panaikinta ir pakeista prie šio sprendimo pridedamomis specifikacijomis,

            PRIĖMĖ ŠĮ SPRENDIMĄ:
      Vienintelis straipsnis
      Pagal Jungtinių Amerikos Valstijų Vyriausybės ir Europos Sąjungos susitarimą dėl raštinės įrangos energijos vartojimo efektyvumo ženklinimo programų suderinimo, sprendimą dėl to susitarimo C priede nustatytų monitorių specifikacijų pakeitimo turi priimti valdymo institucijos. Su šiuo sprendimu susijusi pozicija dėl susitarimo C priede pateiktų monitorių specifikacijų, kurios turi laikytis Europos Sąjunga, grindžiama pridedamu sprendimo projektu.

         Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         Priimta Briuselyje 2016 m. rugsėjo 28 d.

               Komisijos vardu

               Pirmininkas

            Jean-Caude JUNCKER

         (1)  OL L 63, 2013 3 6, p. 5.

         (2)  2008 m. sausio 15 d. Europos Parlamento ir Tarybos reglamentas (EB) Nr. 106/2008 dėl Sąjungos raštinės įrangos energijos vartojimo efektyvumo ženklinimo programos (OL L 39, 2008 2 13, p. 1).

         I PRIEDAS

            SPRENDIMO PROJEKTAS
            …
            valdymo institucijų, veikiančių pagal Jungtinių Amerikos Valstijų Vyriausybės ir Europos Sąjungos susitarimą dėl raštinės įrangos energijos vartojimo efektyvumo ženklinimo programų suderinimo, sprendimas dėl susitarimo C priede nustatytų monitorių specifikacijų persvarstymo
            VALDYMO INSTITUCIJOS,
            atsižvelgdamos į Jungtinių Valstijų Vyriausybės ir Europos Sąjungos susitarimą dėl raštinės įrangos energijos vartojimo efektyvumo ženklinimo programų suderinimo, ypač į jo XII straipsnį,
            kadangi monitorių specifikacijos turėtų būti persvarstytos,
            NUSPRENDĖ:
            Jungtinių Amerikos Valstijų Vyriausybės ir Europos Sąjungos susitarimo dėl raštinės įrangos energijos vartojimo efektyvumo ženklinimo programų suderinimo dabartinė C priedo I dalis „Monitoriai“ pakeičiama čia pateikta I dalimi „Monitoriai“.
            Sprendimas įsigalioja dvidešimtą dieną po jo paskelbimo. Šį dviem egzemplioriais parengtą sprendimą pasirašo pirmininkai.

               Pasirašyta Vašingtone […] […]

                     Jungtinių Valstijų aplinkos apsaugos agentūros vardu

               Pasirašyta Briuselyje […] […]

                     Europos Sąjungos vardu

         II PRIEDAS

            C PRIEDAS

               SUSITARIMO II DALIS

            I.   MONITORIŲ SPECIFIKACIJOS (7.0 versija)
            1.   Apibrėžtys

                        A)

                        Gaminių tipai
                        1.   Elektroninis monitorius (monitorius)– iš vaizdo ekrano ir susijusių elektroninių dalių, dažnai sumontuotų viename korpuse, sudarytas gaminys, kurio pagrindinė paskirtis – rodyti vaizdinę informaciją, teikiamą iš: 1) kompiuterio, kompiuterizuotos darbo vietos arba serverio per vieną arba daugiau įvadų (pvz., VGA, DVI, HDMI, „DisplayPort“, IEEE 1394, USB), 2) išorinės laikmenos (pvz., USB kaupiklio, atminties kortelės) arba 3) tinklo jungties.
                        a)   Monitorius– elektroninis monitorius, skirtas naudoti vienam asmeniui prie darbastalio.
                        b)   Informacinis monitorius– elektroninis monitorius, skirtas naudoti erdvėse, kuriose jį galėtų matyti daug žmonių (t. y. ne prie darbastalių), pvz., mažmeninėse parduotuvėse ar prekybos centruose, restoranuose, muziejuose, viešbučiuose, lauko aikštėse, oro uostuose, konferencijų salėse arba klasėse. Pagal šią specifikaciją monitorius priskiriamas prie informacinių monitorių, jei jis atitinka du ar daugiau toliau išvardytų kriterijų:

                                    1.

                                    ekrano įstrižainė yra didesnė nei 30 colių;

                                    2.

                                    deklaruotasis didžiausias skaistis yra didesnis nei 400 kandelų kvadratiniam metrui;

                                    3.

                                    pikselių tankis yra ne didesnis nei 5 000 pikselių kvadratiniame colyje arba

                                    4.

                                    monitorius pateikiamas be stovo.

                        B)

                        Veiksenos
                        1.   Įjungties veiksena– veiksena, kai monitorius yra suaktyvintas ir atlieka savo pagrindinę funkciją.
                        2.   Miego veiksena– energijos taupymo veiksena, kai monitorius atlieka vieną ar daugiau iš savo ne pagrindinių apsauginių arba nuolatinio veikimo funkcijų.

                           Pastaba: miego veiksena gali būti naudinga šioms funkcijoms: įjungties veiksenos aktyvinimui palengvinti naudojant nuotolinį jungiklį, lytėjimo jutiklių technologiją, vidinį jutiklį arba laikmatį; informacijai arba būsenos rodiniams, įskaitant laikrodžius, rodyti; jutikliais pagrįstoms funkcijoms arba tinklo ryšiui palaikyti.
                        3.   Išjungties veiksena– veiksena, kai monitorius yra prijungtas prie maitinimo šaltinio, nerodo jokios vaizdinės informacijos ir jo negalima perjungti veikti jokia kita veiksena nuotolinio valdymo įtaisu, vidiniu signalu ar išoriniu signalu.

                           Pastaba: šią monitoriaus veikseną galima pakeisti tik naudotojui tiesiogiai suaktyvinus integruotą maitinimo jungiklį ar valdiklį. Kai kurie gaminiai išjungties veiksenos gali neturėti.

                        C)

                        Regimosios savybės
                        1.   Aplinkos apšvietimo sąlygos– monitoriaus aplinkos, kaip antai patalpos ar biuro, apšvietos verčių derinys.
                        2.   Automatinis šviesumo reguliavimas (ABC)– automatinis mechanizmas, kuriuo monitoriaus šviesumas reguliuojamas pagal aplinkos apšvietimo sąlygas.

                           Pastaba: automatinio šviesumo reguliavimo funkcija turi būti įjungta, kad būtų valdomas monitoriaus šviesumas.
                        3.   Spalvų gama– spalvų gamos plotas nurodomas kaip CIE LUV 1976 u′ v′ spalvų erdvės procentinis dydis ir apskaičiuojamas pagal Monitorių, kuriuose pateikiama informacija, matavimų standarto 1.03 versijos 5.18 skirsnį „Gamos plotas“.

                           Pastaba: į gamos palaikymą nematomo šviesos spektro srityse neatsižvelgiama. Gamos dydis turi būti išreikštas kaip tik matomos CIE LUV spalvų erdvės ploto procentinis dydis.
                        4.   Skaistis– iš ploto vieneto tam tikra kryptimi sklindančios šviesos stiprio fotometrinis matas, išreikštas kandelomis kvadratiniam metrui (cd/m2).
                        a)   Deklaruotasis didžiausias skaistis– didžiausias skaistis, kurį monitorius pagal išankstinę nuostatą gali užtikrinti įjungties veiksena ir kurį gamintojas nurodo, pvz., naudotojo vadove.
                        b)   Didžiausiasis išmatuotas skaistis– didžiausias išmatuotas skaistis, kurį monitorius gali pasiekti naudotojui nustačius atitinkamas valdiklių, pvz., šviesumo ir kontrasto, nuostatas.
                        c)   Pateikiamasis skaistis– monitoriaus skaistis, atitinkantis gamintojo iš anksto nustatytą numatytąją nuostatą, skirtą įprastai naudoti namuose ar atitinkamoje rinkoje.
                        5.   Savoji vertikalioji skiriamoji geba– fizinių linijų išilgai vertikaliosios monitoriaus ašies monitoriaus matomame plote skaičius.

                           Pastaba:1 920 × 1 080 ekrano skiriamosios gebos (horizontali × vertikali) monitoriaus savoji vertikalioji skiriamoji geba būtų 1 080.
                        6.   Ekrano plotas– matomas monitoriaus plotas, kuriame rodomi vaizdai.

                           Pastaba: ekrano plotas apskaičiuojamas padauginant regimo vaizdo plotį iš regimo vaizdo aukščio. Jei ekranas yra išgaubtas, plotis ir aukštis matuojami išilgai išgaubimo lanko.

                        D)

                        Papildomos funkcijos ir ypatybės
                        1.   Tiltinė jungtis– fizinė jungtis tarp dviejų šakotuvų (t. y. USB ar „FireWire“).

                           Pastaba: tiltinėmis jungtimis užtikrinama galimybė naudoti daugiau prievadų, paprastai tam, kad būtų galima perkelti į patogesnę vietą ar padidinti esamų prievadų skaičių.
                        2.   Visiškas tinklo junglumas– miego veiksena veikiančio monitoriaus gebėjimas palaikyti tinklo ryšį. Monitoriaus buvimas, jo tinklo paslaugos ir taikomosios programos palaikomi net jei kai kurie monitoriaus komponentai yra išjungti. Monitorius geba persijungti veikti skirtingomis energijos vartojimo būsenomis, priklausomai nuo duomenų, gaunamų per tinklą iš nuotolinių tinklo prietaisų, bet jei iš nuotolinio tinklo prietaiso paslaugų nereikalaujama, jis turėtų likti veikti miego veiksena.

                           Pastaba: visiškas tinklo junglumas neapsiriboja konkrečiais protokolais. Kitaip – tarpinio serverio (angl. network proxy) funkcija, aprašyta standarte ECMA-393.
                        3.   Buvimo jutiklis– įtaisas, naudojamas žmogaus buvimui prieš monitorių ar aplink jį esančioje srityje atpažinti.

                           Pastaba: buvimo jutiklis paprastai naudojamas monitoriui perjungti iš miego ar išjungties veiksenos į įjungties veikseną arba atvirkščiai.
                        4.   Lytėjimo jutiklių technologija– leidžia vartotojui naudoti gaminį liečiant monitoriaus ekrano sritis.
                        5.   Įstatomasis modulis– į įrenginį įstatomas modulis, kuriuo vykdomos viena ar daugiau iš toliau nurodytų funkcijų, be aiškaus tikslo vykdyti bendrąją kompiuterio funkciją:

                                    a)

                                    rodyti vaizdus, atkartoti į jį siunčiamą nuotolinį turinį arba kitaip rodyti turinį ekrane iš vietos ar nuotolinių šaltinių arba

                                    b)

                                    apdoroti lytėjimo jutiklių signalus.

                           Pastaba: pagal šią specifikaciją moduliai, kuriais užtikrinamos bet kokios kitos papildomos įvesties galimybės, įstatomaisiais moduliais nelaikomi.

                        E)

                        Gaminių grupė – gaminio modelių grupė, kurios: 1) modeliai gaminami to paties gamintojo, 2) modelių toks pats ekrano plotas, skiriamoji geba ir deklaruotasis didžiausias skaistis, 3) modeliai yra tos pačios bazinės ekrano konstrukcijos. Tai pačiai gaminių grupei priklausantys modeliai gali skirtis vienas nuo kito viena ar daugiau ypatybių ar funkcijų. Prie gaminių grupės priskiriami monitoriai gali skirtis:

                                    1)

                                    išoriniais korpusais;

                                    2)

                                    sąsajų skaičiumi ir tipais;

                                    3)

                                    duomenų, tinklo ar išorinių prievadų skaičiumi ir tipais ir

                                    4)

                                    veikimo ir atminties charakteristikomis.

                        F)

                        Reprezentatyvusis modelis – tam tikra gaminio sąranka; tokios sąrankos gaminys bandomas pagal ENERGY STAR reikalavimus, jei jį numatoma žymėti ir pardavinėti kaip pažymėtą ženklu ENERGY STAR.

                        G)

                        Maitinimo šaltinis
                        1.   Išorinis maitinimo šaltinis– išorinio maitinimo šaltinio grandinė, kuria elektros srovė iš buitinio elektros lizdo paverčiama nuolatine srove arba mažesnės įtampos kintamąja srove, kurią naudoja vartotojui skirtas gaminys.
                        2.   Standartinė nuolatinė srovė– nuolatinės elektros srovės perdavimo metodas, apibrėžtas žinomu technologiniu standartu, kuriuo užtikrinamas savaiminio diegimo sąveikumas.

                           Pastaba: įprasti pavyzdžiai yra USB ir maitinimas per eternetą. Paprastai standartine nuolatine srove tuo pačiu kabeliu perduodama ir elektros energija, ir duomenys, tačiau, kaip ir 380 V nuolatinės srovės standarte, to nereikalaujama.

                  2.   Taikymo sritis

            2.1.   Gaminiai, kuriems taikoma ši specifikacija
            2.1.1.   Gaminiai, kurie atitinka pirmiau pateiktą monitoriaus apibrėžtį ir kurie maitinami tiesiogiai iš kintamosios srovės elektros tinklo, per išorinį maitinimo šaltinį arba standartine nuolatine srove, gali būti žymimi ENERGY STAR ženklu, išskyrus 2.2 skirsnyje išvardytus gaminius. Tipiniai gaminiai, kurių atitiktis gali būti vertinama pagal šią specifikaciją:

                        i.

                        monitoriai;

                        ii.

                        monitoriai su klaviatūros, vaizdo ir pelės perjungimo funkcijomis;

                        iii.

                        informaciniai monitoriai ir

                        iv.

                        informaciniai monitoriai ir monitoriai su įstatomaisiais moduliais.

                  2.2.   Gaminiai, kuriems ši specifikacija netaikoma
            2.2.1.   Gaminiai, kuriems taikomos kitos ENERGY STAR gaminių specifikacijos, įskaitant televizorius ir kompiuterius (mažafunkcius klientus, planšetes, nešiojamuosius universaliuosius kompiuterius, integruotuosius kompiuterius), pagal šią specifikaciją nevertinami. Naujausias galiojančių specifikacijų sąrašas pateikiamas http://www.eu-energystar.org/specifications.htm.
            2.2.2.   Pagal šią specifikaciją negalima vertinti šių gaminių atitikties:

                        i.

                        gaminių su integruotu televizijos imtuvu;

                        ii.

                        monitorių su integruotomis arba keičiamosiomis baterijomis, skirtomis pirminiam veikimui palaikyti be maitinimo iš kintamosios srovės tinklo ar išorinio nuolatinės srovės šaltinio arba įtaiso mobilumui užtikrinti (pvz., elektroninių skaitytuvų, iš baterijų maitinamų skaitmeninių nuotraukų rėmelių) ir

                        iii.

                        gaminių, kurie turi atitikti ES medicinos prietaisų taisykles draudžiančias energijos suvartojimo valdymo funkcijas ir (arba) kurie neturi energijos vartojimo būsenos, atitinkančios miego veiksenos apibrėžtį.

                  3.   Atitikties vertinimo kriterijai

            3.1.   Reikšminiai skaitmenys ir apvalinimas
            3.1.1.   Visada skaičiuojama pagal tiesiogiai išmatuotas (neapvalintas) vertes.
            3.1.2.   Jei nenurodyta kitaip, atitiktis specifikacijos reikalavimams vertinama be apvalinimo pranašumo pagal tiesiogiai išmatuotas arba apskaičiuotas vertes.
            3.1.3.   Tiesiogiai išmatuotos arba apskaičiuotos vertės, pateikiamos ataskaitos Europos Komisijai rengimo tikslu, apvalinamos iki artimiausio reikšminio skaitmens pagal atitinkamus specifikacijos reikalavimus.
            3.2.   Monitoriams ir informaciniams monitoriams taikomi bendrieji reikalavimai
            3.2.1.   Išoriniai maitinimo šaltiniai. Vienos ir kelių įtampų išorinis maitinimo šaltinis turi atitikti bent VI lygio veikimo charakteristikų reikalavimus pagal Tarptautinį efektyvumo ženklinimo protokolą; bandoma pagal 10-ojo JAV federalinių taisyklių sąvado 430 dalies Z priedėlį „Vienodasis bandymo metodas, kuriuo matuojamas išorinio maitinimo šaltinio energijos vartojimas“.

                        i.

                        Vienos ir kelių įtampų išoriniai maitinimo šaltiniai žymimi VI (arba aukštesnio) lygio ženklu.

                        ii.

                        Daugiau informacijos apie ženklinimo protokolą pateikta http://www.regulations.gov/#!documentDetail;D=EERE-2008-BT-STD-0005–0218.

                  3.2.2.   Energijos suvartojimo valdymas

                        i.

                        Gaminiai turi turėti bent vieną energijos suvartojimo valdymo funkciją, kuri pagal numatytąją nuostatą turi būti įjungta ir kurią naudojant gaminį iš tiesiogiai prijungto pagrindinio įrenginio arba vidine komanda (pvz., naudojant VESA monitoriaus energijos suvartojimo valdymo signalų (angl. Display Power Management Signalling – DPMS) palaikymo funkciją, kuri pagal numatytąją nuostatą turi būti įjungta) galima automatiškai perjungti iš miego veiksenos į įjungties veikseną.

                        ii.

                        Gaminiai, kurie vaizduojamą turinį iš vieno ar daugiau vidinių šaltinių generuoja savaime, turi turėti jutiklį arba laikmatį, kuris pagal numatytąją nuostatą turi būti įjungtas ir kuriuo gaminys būtų automatiškai perjungiamas į miego arba išjungties veikseną.

                        iii.

                        Jei gaminys turi vidinę numatytąją persijungimo iš įjungties veiksenos į miego arba išjungties veikseną delsos nuostatą, turi būti nurodytas delsos laikas.

                        iv.

                        Monitoriai, kai atjungiami nuo pagrindinio kompiuterio, per 5 min. turi automatiškai persijungti į miego arba išjungties veikseną.

                  3.2.3.   Informacinių monitorių, kai jie veikia įjungties veiksena, tikrosios galios faktorius turi būti 0,7 arba didesnis pagal ENERGY STAR bandymo metodo 5.2 skirsnio F punktą.
            3.3.   Kompiuterių monitorių energijos suvartojimo reikalavimai
            3.3.1.   Bendras suvartojamos energijos kiekis kilovatvalandėmis apskaičiuojamas pagal 1 lygtį ir išmatuotas vertes.

               1 lygtis

               Bendro suvartojamos energijos kiekio skaičiavimas

               ETEC
                = 8,76 × (0,35 × PON
                + 0,65 × PSLEEP
               )
            Čia:

                        —

                           ETEC
                            – bendras suvartojamos elektros energijos kiekis kilovatvalandėmis,

                        —

                           PON
                            – apskaičiuota įjungties veiksenos vartojamoji galia vatais,

                        —

                           PSLEEP
                            – apskaičiuota miego veiksenos vartojamoji galia vatais,

                        —

                        Ataskaitos rengimo tikslu pateikiamas rezultatas apvalinamas iki kilovatvalandės dešimtųjų dalių.

                  3.3.2.   Didžiausias monitorių bendras suvartojamos energijos kiekis (TEC) (ETEC_MAX) kilovatvalandėmis apskaičiuojamas kaip nurodyta 1 lentelėje.

               1 lentelė

               Didžiausio monitorių bendro suvartojamos energijos kiekio (ETEC_MAX) apskaičiavimas kilovatvalandėmis

                        Plotas (kvadratiniais coliais)

                        Didžiausias ETEC (kWh)
                        Čia:Amatomos ekrano dalies plotas kvadratiniais coliais;rekrano skiriamoji geba megapikseliais.Ataskaitos rengimo tikslu pateikiamas rezultatas apvalinamas iki kilovatvalandės dešimtųjų dalių.

                        A < 130

                        (6,13 × r) + (0,06 × A) + 9

                        130 ≤ A < 150

                        (6,13 × r) + (0,69 × A) – 72,38

                        150 ≤ A < 180

                        (6,13 × r) + (0,21 × A) – 0,50

                        180 ≤ A < 200

                        (6,13 × r) + (0,05 × A) + 28

                        200 ≤ A < 230

                        (6,13 × r) + (0,03 × A) + 31,33

                        230 ≤ A < 280

                        (6,13 × r) + (0,2 × A) – 7

                        280 ≤ A < 300

                        (6,13 × r) + 49

                        300 ≤ A < 500

                        (6,13 × r) + (0,2 × A) – 11

                        A ≥ 500

                        (6,13 × r) + 89

                  3.3.3.   Visų monitorių apskaičiuotas bendras suvartojamos energijos kiekis (TEC) (ETEC) kilovatvalandėmis turi būti mažesnis arba lygus apskaičiuotam didžiausiam TEC (ETEC_MAX) su taikomomis užlaidomis ir pataisomis (taikoma ne daugiau kaip vienąkart) pagal 2 lygtį.

               2 lygtis

               Monitorių bendro suvartojamos energijos kiekio reikalavimas

               ETEC
                ≤ (ETEC_MAX
                + EEP
                + EABC
                + EN
                + EOS
                + ET
               ) × effAC_DC

            Čia:
            —
                  ETEC

               – bendras suvartojamos energijos kiekis kilovatvalandėmis, apskaičiuojamas pagal 1 lygtį,
            —
                  ETEC_MAX

               – didžiausio bendro suvartojamos energijos kiekio reikalavimas kilovatvalandėmis, apskaičiuojamas pagal 1 lentelę,
            —
                  EEP

               – geresnių charakteristikų monitoriaus suvartojamos energijos užlaida kilovatvalandėmis pagal 3.3.4 skirsnį;
            —
                  EABC

               – dėl automatinio šviesumo reguliavimo taikoma suvartojamos energijos užlaida kilovatvalandėmis pagal 4 lygtį;
            —
                  EN

               – dėl automatinio šviesumo reguliavimo taikoma suvartojamos energijos užlaida kilovatvalandėmis pagal 3 lentelę;
            —
                  EOS

               – dėl buvimo jutiklio taikoma suvartojamos energijos užlaida kilovatvalandėmis pagal 4 lentelę;
            —
                  ET

               – dėl lytėjimo jutiklių technologijos taikoma suvartojamos energijos užlaida kilovatvalandėmis pagal 5 lygtį;
            —
                  effAC_DC

               – standartinė kintamosios srovės konvertavimo į nuolatinę srovę galios reguliavimo nuostolių, kurie susidaro monitoriaus maitinimo įtaise, pataisa: 1,0 – kintamąja srove maitinamiems monitoriams, 0,85 – standartine nuolatine srove maitinamiems monitoriams.
            3.3.4.   Monitoriams, kurie atitinka toliau išvardytus geresnių charakteristikų monitorių reikalavimus, 2 lygtyje gali būti naudojama tik viena iš šių 2 lentelėje nurodytų suvartojamos energijos užlaidų:

                        i.

                        bent 60:1 kontrasto santykis, išmatuotas bent 85° horizontaliuoju stebėjimo kampu nuo statmens į plokščiąjį ekraną ir bent 83° kampu nuo statmens į išgaubtą ekraną, su ekraną dengiančiu stiklu ar be jo;

                        ii.

                        ne mažesnė kaip 2,3 megapikselio (MP) savoji skiriamoji geba ir

                        iii.

                        ne mažesnė kaip 32,9 % CIE LUV spalvų gama.

               2 lentelė

               Geresnių charakteristikų monitorių suvartojamos energijos užlaidos apskaičiavimas

                        Spalvų gamos kriterijai

                        EEP (kWh)
                        Čia:—ETEC_MAXdidžiausio bendro suvartojamos energijos kiekio reikalavimas kilovatvalandėmis,—rekrano skiriamoji geba megapikseliais

                        Spalvų gama yra 32,9 % CIE LUV arba didesnė.

                        Spalvų gama yra 38,4 % CIE LUV arba didesnė.

                        0,65 × (ETEC_MAX
                            – 6,13 × r)

               Pastaba: modelis, palaikantis daugiau kaip 99 % sRGB spalvų erdvės, atitinka 32,9 % CIE LUV, o modelis, palaikantis daugiau kaip 99 % „Adobe“ RGB, atitinka 38,4 % CIE LUV.
            3.3.5.   Monitorių, kuriuose pagal numatytąją nuostatą yra suaktyvinta automatinio šviesumo reguliavimo (ABC) funkcija, suvartojamos energijos užlaida (EABC), apskaičiuota pagal 4 lygtį, pridedama prie ETEC_MAX 2 lygtyje, jei įjungties veiksenos vartojamosios galios sumažinimas (RABC), apskaičiuotas pagal 3 lygtį, yra ne mažesnis kaip 20 %.

               3 lygtis

               Gaminių, kuriuose pagal numatytąją nuostatą suaktyvinta ABC funkcija, įjungties veiksenos vartojamosios galios sumažinimo apskaičiavimas

            Čia:
            —
                  RABC

               – įjungties veiksenos vartojamosios galios sumažinimo dėl ABC funkcijos procentas,
            —
                  P300

               – įjungties veiksenos vartojamoji galia vatais, apskaičiuota esant 300 liuksų aplinkos apšvietimui pagal bandymo metodo 6.4 skirsnį,
            —
                  P12

               – įjungties veiksenos vartojamoji galia vatais, apskaičiuota esant 12 liuksų aplinkos apšvietimui pagal bandymo metodo 6.4 skirsnį.

               4 lygtis

               Monitoriams taikoma suvartojamos energijos užlaida dėl automatinio šviesumo reguliavimo (EABC)

               EABC
                = 0,05 × ETEC_MAX

            Čia:
            —
                  EABC

               – dėl automatinio šviesumo reguliavimo funkcijos taikoma suvartojamos energijos užlaida kilovatvalandėmis,
            —
                  ETEC_MAX

               – didžiausias bendras suvartojamos energijos kiekis kilovatvalandėmis pagal 1 lentelę.
            3.3.6.   Gaminiams, kuriuose užtikrinamas visiškas tinklo junglumas, patvirtintas pagal ENERGY STAR bandymo metodo 6.7 skirsnį, taikoma suvartojamos energijos užlaida, nurodyta 3 lentelėje.

               3 lentelė

               Monitoriams taikoma suvartojamos energijos užlaida dėl visiško tinklo junglumo (EN)

            EN (kWh)
            2,9
            3.3.7.   Gaminiams, kurie bandomi esant įjungtam buvimo jutikliui, taikoma suvartojamos energijos užlaida, nurodyta 4 lentelėje.

               4 lentelė

               Monitoriams taikoma suvartojamos energijos užlaida dėl papildomų funkcijų (EOS)

                        Tipas

                        Užlaida (kWh)

                        Buvimo jutiklis
                        EOS

                        1,7

                  3.3.8.   Gaminiams, kurie įjungties veiksena bandomi esant suaktyvintai lytėjimo jutiklių technologijai, taikoma suvartojamos energijos užlaida, apskaičiuojama pagal 5 lygtį.

               5 lygtis

               Monitoriams taikoma suvartojamos energijos užlaida dėl lytėjimo jutiklių technologijos (ET)

               ET
                = 0,15 × ETEC_MAX

            Čia:
            —
                  ET

               – dėl lytėjimo jutiklių technologijos taikoma suvartojamos energijos užlaida kilovatvalandėmis,
            —
                  ETEC_MAX

               – didžiausias bendras suvartojamos energijos kiekis kilovatvalandėmis pagal 1 lentelę.
            3.4.   Informacinių monitorių įjungties veiksenos reikalavimai
            3.4.1.   Didžiausia įjungties veiksenos vartojamoji galia (PON_MAX) vatais skaičiuojama pagal 6 lygtį.

               6 lygtis

               Informacinių monitorių didžiausios įjungties veiksenos vartojamosios galios (PON_MAX) apskaičiavimas vatais

               PON_MAX
                = (4,0 × 10– 5 ×  × A) + 119 × tanh(0,0008 × (A – 200,0) + 0,11) + 6
            Čia:

                        —

                           PON_MAX
                            – didžiausia įjungties veiksenos vartojamoji galia vatais,

                        —

                           A – ekrano plotas kvadratiniais coliais,

                        —

                         – monitoriaus didžiausias išmatuotas skaistis kandelomis vienam kvadratiniam metrui, apskaičiuotas pagal bandymo metodo 6.2 skirsnį,

                        —

                           tanh – hiperbolinio tangento funkcija,

                        —

                        ataskaitos rengimo tikslu pateikiamas rezultatas apvalinamas iki vato dešimtųjų dalių.

               7 lygtis

               Informacinių monitorių įjungties veiksenos vartojamosios galios reikalavimas

               PON
                ≤ PON_MAX
                + PABC

            Čia:
            —
                  PON

               – įjungties veiksenos vartojamoji galia vatais, išmatuota pagal bandymo metodo 6.3 arba 6.4 skirsnį,
            —
                  PON_MAX

               – didžiausia įjungties veiksenos vartojamoji galia vatais pagal 6 lygtį,
            —
                  PABC

               – įjungties veiksena suvartojamos energijos užlaida dėl automatinio šviesumo reguliavimo (ABC) (vatais) pagal 8 lygtį.
            3.4.2.   Informacinių monitorių, kuriuose pagal numatytąją nuostatą suaktyvinta automatinio šviesumo reguliavimo (ABC) funkcija, suvartojamos energijos užlaida (PABC), apskaičiuota pagal 8 lygtį, pridedama prie PON_MAX, apskaičiuotos pagal 6 lygtį, jei įjungties veiksenos vartojamosios galios sumažinimas (RABC), apskaičiuotas pagal 3 lygtį, yra ne mažesnis kaip 20 %.

               8 lygtis

               Informacinių monitorių, kuriuose pagal numatytąją nuostatą suaktyvinta ABC funkcija, įjungties veiksena suvartojamos energijos užlaidos apskaičiavimas

               PABC
                = 0,05 × PON_MAX

            Čia:
            —
                  PABC

               – apskaičiuota įjungties veiksena suvartojamos energijos užlaida vatais,
            —
                  PON_MAX

               – didžiausia įjungties veiksenos vartojamoji galia vatais.
            3.5.   Informacinių monitorių miego veiksenos reikalavimai
            3.5.1.   Apskaičiuota miego veiksenos vartojamoji galia (PSLEEP) vatais turi būti ne didesnė už didžiausios miego veiksenos vartojamosios galios (PSLEEP_MAX) ir visų užlaidų (taikomos ne daugiau kaip vienąkart) sumai pagal 9 lygtį.

               9 lygtis

               Informacinių monitorių miego veiksenos vartojamosios galios reikalavimas

            Čia:

                        —

                        PSLEEP – apskaičiuota miego veiksenos vartojamoji galia vatais,

                        —

                        PSLEEP_MAX didžiausios miego veiksenos vartojamosios galios (vatais) reikalavimas pagal 5 lentelę,

                        —

                        PN – dėl visiško tinklo junglumo taikoma suvartojamos energijos užlaida vatais pagal 6 lentelę,

                        —

                        POS – dėl buvimo jutiklio taikoma suvartojamos energijos užlaida vatais pagal 7 lentelę,

                        —

                        PT – dėl lytėjimo jutiklių technologijos taikoma suvartojamos energijos užlaida vatais pagal 7 lentelę.

               5 lentelė

               Informacinių monitorių didžiausios miego veiksenos vartojamosios galios reikalavimas (PSLEEP_MAX)

            PSLEEP_MAX

            (vatais)
            0,5
            3.5.2.   Gaminiams, kuriuose užtikrinamas visiškas tinklo junglumas, patvirtintas pagal ENERGY STAR bandymo metodo 6.7 skirsnį, taikoma suvartojamos energijos užlaida, nurodyta 6 lentelėje.

               6 lentelė

               Informacinių monitorių suvartojamos energijos užlaida dėl visiško tinklo junglumo

            PN

            (vatais)
            3,0
            3.5.3.   Gaminiams, kurie miego veiksena bandomi esant įjungtamu buvimo jutikliui arba aktyvintai lytėjimo jutiklių technologijai, taikomos suvartojamos energijos užlaidos, nurodytos 7 lentelėje.

               7 lentelė

               Informaciniams monitoriams dėl papildomų funkcijų taikomos miego veiksena suvartojamos energijos užlaidos

                        Tipas

                        Ekrano dydis
                        (coliais)

                        Užlaida (vatais)

                        Buvimo jutiklis
                        POS

                        Visi

                        0,3

                        Lytėjimo jutiklių funkcijos
                        PT

                        (taikoma tik informaciniams monitoriams, kurių ekrano dydis didesnis nei 30 colių)

                        ≤ 30

                        0,0

                        > 30

                        1,5

                  3.6.   Visiems monitoriams taikomi išjungties veiksenos reikalavimai
            3.6.1.   Kad gaminys galėtų būti vertinamas, jis nebūtinai turi turėti išjungties veikseną. Gaminių, kurie turi išjungties veikseną, išmatuota išjungties veiksenos vartojamoji galia (POFF) turi būti ne didesnė už didžiausią išjungties veiksenos vartojamąją galią (POFF_MAX), nurodytą 8 lentelėje.

               8 lentelė

               Didžiausia išjungties veiksenos vartojamoji galia (POFF_MAX)

            POFF_MAX

            (vatais)
            0,5
            3.7.   Duomenų apie skaistį teikimo reikalavimai
            3.7.1.   Turi būti nurodytas visų gaminių didžiausias deklaruotasis ir didžiausias išmatuotasis skaistis; turi būti nurodytas visų gaminių (išskyrus gaminius, kuriuose pagal numatytąją nuostatą yra suaktyvinta ABC funkcija) pateikiamasis skaistis.
            4.   Bandymo reikalavimai

            4.1.   Bandymo metodai
            4.1.1.   Nustatant, ar gaminys atitinka ENERGY STAR reikalavimus, taikomi 9 lentelėje nurodyti bandymo metodai.

               9 lentelė

               Atitikties ENERGY STAR reikalavimams bandymo metodai

                        Gaminio tipas

                        Bandymo metodas

                        Visų tipų ir visų ekrano dydžių gaminiai

                        ENERGY STAR bandymo metodas monitoriaus suvartojamai energijai nustatyti

                        Geresnių charakteristikų monitoriai

                        Tarptautinis monitorių metrologijos komitetas (ICDM). Informacinių monitorių matavimų standartas. 1.03 versija

                        Monitoriai, kurie, kaip teigiama, užtikrina visišką tinklo junglumą

                        CEA-2037-A. Televizorių suvartojamos energijos nustatymas

                  4.2.   Būtinas bandomų įrenginių skaičius
            4.2.1.   Bandymui parenkamas vienas 1 skirsnyje nurodyto reprezentatyviojo modelio vienetas.
            4.2.2.   Nustatant gaminių grupės atitiktį, reprezentatyviuoju modeliu laikoma gaminio konfigūracija, atitinkanti daugiausiai energijos vartojantį gaminį kiekvienoje tos gaminių grupės kategorijoje.
            5.   Naudotojo sąsaja

            5.1.   Gamintojai raginami gaminius projektuoti pagal naudotojo sąsajos standartą IEEE P1621. Biuro ir (arba) buityje naudojamų elektroninių įrenginių galios valdymo naudotojo sąsajos elementų standartas. Daugiau informacijos žr. http://energy.lbl.gov/controls/.
            6.   Įsigaliojimo data

            6.1.   Įsigaliojimo data. ENERGY STAR monitorių specifikacijos 7.0 versija įsigalioja susitarimo įsigaliojimo dieną. ENERGY STAR ženklu ženklinamas gaminio modelis turi atitikti jo pagaminimo dieną galiojančią ENERGY STAR specifikaciją. Kiekvienas įrenginys turi pagaminimo datą, t. y. datą, kada jis laikomas visiškai surinktu.
            6.2.   Būsimas specifikacijos persvarstymas. Europos Komisija pasilieka teisę keisti šią specifikaciją, jeigu dėl technologijų ir (arba) rinkos pokyčių pasikeistų jos naudingumas vartotojams, pramonei ar aplinkai. Kaip ir anksčiau, specifikacijos pakeitimai daromi tariantis su suinteresuotosiomis šalimis. Pažymėtina, kad jei specifikacija bus keičiama, atitiktis ENERGY STAR reikalavimams nėra automatiškai patvirtinama visam gaminio modelio gyvavimo laikotarpiui.
            7.   Persvarstant specifikaciją svarstytini klausimai

            7.1.   Įjungties veiksenos nuolatinės srovės vartojamosios galios ribinė vertė. AAA ir Europos Komisija yra suinteresuotos apsvarstyti atskirą įjungties veiksenos didžiausios vartojamosios galios reikalavimą standartiniams nuolatinės srovės gaminiams, pagal kurį nereikalaujama atlikti skaičiavimo dėl kintamosios srovės keitimo į nuolatinę srovę. AAA ir Europos Komisija numato, kad šie gaminiai taps populiaresni rinkoje taikant naujausią USB standartą, ir tikisi gauti papildomų duomenų apie šiuos gaminius, tiesiogiai išbandytus nuolatine srove.

               GALUTINIS MONITORIŲ BANDYMO METODAS

               2015 m. rugsėjo mėn. redakcija

            1.   Apžvalga

            Čia aprašytu bandymo metodu nustatoma, ar gaminys atitinka ENERGY STAR monitorių specifikacijos reikalavimus.
            2.   Taikymas

            Toliau aprašytas bandymo metodas taikomas visiems gaminiams, kurių atitiktis reikalavimams gali būti vertinama pagal ENERGY STAR monitorių gaminių specifikaciją.
            3.   Apibrėžtys

            Jei nenurodyta kitaip, visi šiame dokumente vartojami terminai atitinka ENERGY STAR monitorių specifikacijoje pateiktas apibrėžtis.
            A)   Pagrindinis kompiuteris– kompiuteris ar įtaisas, naudojamas kaip vaizdo ar garso šaltinis bandant monitorius. Tai gali būti kompiuteris ar bet koks kitas prietaisas, galintis teikti vaizdo signalą.
            4.   Bandymo sąranka

                        A)

                        Bandymo sąranka ir prietaisai. Jei šiame dokumente nenurodyta kitaip, bandymo sąranka ir prietaisai visuose šio metodo etapuose turi atitikti reikalavimus, nustatytus Tarptautinės elektrotechnikos komisijos (IEC) 62301:2011 standarto „Buitiniai elektriniai aparatai. Parengties būsenos galios matavimas“ 4 skirsnyje „Bendrosios matavimo sąlygos“. Jei reikalavimai yra prieštaringi, pirmenybė teikiama ENERGY STAR bandymo metodui.

                        B)

                        Maitinimo kintamoji srovė. Gaminiai, kurie gali būti maitinami iš kintamosios srovės tinklo, prijungiami prie atitinkamai rinkai tinkamos įtampos srovės šaltinio, kaip nustatyta 10 lentelėje. Jei kartu su gaminiu pateikiamas išorinis maitinimo šaltinis, jis turi būti naudojamas gaminiui prie nurodyto įtampos šaltinio prijungti.

                           10 lentelė

                           Gaminiams taikomi maitinimo srovės reikalavimai

                                    Rinka

                                    Įtampa

                                    Įtampos leidžiamoji nuokrypa

                                    Didžiausias visuminis netiesinių iškreipių faktorius

                                    Dažnis

                                    Leidžiamoji dažnio nuokrypa

                                    Šiaurės Amerika, Taivanas

                                    115 V AC

                                    +/– 1,0 %

                                    5,0 %

                                    60 Hz

                                    +/– 1,0 %

                                    Europa, Australija, Naujoji Zelandija

                                    230 V AC

                                    +/– 1,0 %

                                    5,0 %

                                    50 Hz

                                    +/– 1,0 %

                                    Japonija

                                    100 V AC

                                    +/– 1,0 %

                                    5,0 %

                                    50 Hz arba 60 Hz

                                    +/– 1,0 %

                        C)

                        Maitinimas nuolatine srove

                                    1.

                                    Gaminiai gali būti bandomi su nuolatinės srovės šaltiniu (pvz., per tinklo ar duomenų jungtį) tik tuo atveju, jei tas nuolatinės srovės šaltinis yra vienintelis galimas gaminio maitinimo šaltinis (t. y. kintamosios srovės kištukas ar išorinis maitinimo šaltinis su gaminiu nepateikiamas).

                                    2.

                                    Nuolatine srove maitinami gaminiai įrengiami ir maitinami pagal gamintojo nurodymus, naudojant prievadą, atitinkantį monitoriui rekomenduojamas išsamias specifikacijas (pvz., kai tinkama, universaliąją magistralę (USB) 3.1, net jei suderinamas su ankstesne USB 2.0).

                                    3.

                                    Galia matuojama tarp nuolatinės srovės šaltinio (pvz., pagrindinio kompiuterio) ir su gaminiu pateikto laido, įskaitant dėl pateikto laido patiriamus nuostolius. Jeigu kartu su gaminiu laidas nepateikiamas, vietoj jo gali būti naudojamas bet koks 2–6 pėdų ilgio laidas. Apskaičiuojama ir nurodoma laido, kuris naudojamas monitoriui prie matavimo taško prijungti, elektrinė varža.

                                       Pastaba: laidų, kuriais teka nuolatinė srovė, apskaičiuotoji elektrinė varža yra nuolatinės srovės maitinimo šaltinio įtampos laido ir įžeminimo laido elektrinių varžų suma.

                                    4.

                                    Galios matuokliui prijungti gali būti naudojamas jungiamasis laidas tarp gamintojo pateikto laido ir nuolatinės srovės šaltinio. Jei taikomas šis metodas, būtina laikytis šių reikalavimų:

                                                a)

                                                Kartu su pateiktu laidu, aprašytu 4 skirsnio C punkto 3 papunktyje, naudojamas jungiamasis laidas.

                                                b)

                                                Jungiamasis laidas jungiamas tarp nuolatinės srovės šaltinio ir pateikto laido.

                                                c)

                                                Jungiamasis laidas turi būti ne ilgesnis kaip 1 pėdos.

                                                d)

                                                Matuojant įtampą bendra laidų, prijungtų tarp įtampos matuoklio ir pateikto laido, varža turi neviršyti 50 miliomų. Tai taikoma tik laidams, kuriais perduodama maitinimo srovė.

                                                   Pastaba: įtampos ir srovės nebūtina matuoti toje pačioje vietoje, bet varža nuo pateikto laido iki įtampos matavimo vietos turi neviršyti 50 miliomų.

                                                e)

                                                Gali būti matuojama arba įžeminimo laidininku, arba nuolatinės srovės šaltinio įtampos laidininku tekanti srovė.

                                                f)

                                                1 pav. pavaizduotas jungiamojo laidų sąrankos pavyzdys naudojant per USB 2.0 maitinamą monitorių, prijungtą prie pagrindinio kompiuterio.

                                                   1 pav.

                                                   Sujungimo naudojant jungiamąjį USB 2.0 kabelį pavyzdys

                                                Tekstas paveikslėlio

                                                   Spliced USB 2.0 Cable (≼ 1′)
                                                   Shipped Cable
                                                   ≼ 50 milli-ohms
                                                   Data Lines
                                                   Power & Ground Lines
                                                   Display
                                                   Host Machine
                                                   Power Meter

                        D)

                        Aplinkos temperatūra. Aplinkos temperatūra turi būti 23 °C ± 5 °C.

                        E)

                        Santykinis drėgnis. Santykinis drėgnis turi būti 10–80 %

                        F)

                        Bandomojo įrenginio lygiavimas.

                                    1.

                                    Visi keturi bandomojo įrenginio (BĮ) priekiniai kampai turi būti vienodu atstumu nuo vertikalios ataskaitinės plokštumos (pvz., sienos).

                                    2.

                                    Du apatiniai BĮ priekiniai kampai turi būti vienodu atstumu nuo horizontalios ataskaitinės plokštumos (pvz., grindų).

                        G)

                        Šviesos šaltinis įjungties veiksenos bandymams.

                                    1.

                                    Lempos tipas.

                                                a)

                                                Standartinio spektro halogeninis prožektorius. Lempa negali atitikti „modifikuoto spektro“ apibrėžties, pateiktos 10-ojo JAV federalinių taisyklių sąvado 430 dalies 2 skirsnyje „Apibrėžtys“ (1).

                                                b)

                                                Vardinis skaistis – 980 ± 5 % liumenų.

                                    2.

                                    Šviesos šaltinio lygiavimas bandant gaminius, kuriuose pagal numatytąją nuostatą suaktyvinta ABC funkcija.

                                                a)

                                                Tarp lempos ir BĮ automatinio šviesumo reguliavimo jutiklio neturi būti kliūčių (pvz., šviesą sklaidančių priemonių, matinių lempos gaubtų ir kt.).

                                                b)

                                                Lempos centras turi būti 5 pėdų atstumu nuo ABC jutiklio centro.

                                                c)

                                                Lempos centras lygiuojamas 0° horizontaliuoju kampu BĮ ABC jutiklio centro atžvilgiu.

                                                d)

                                                Lempos centras turi būti tokiame pačiame aukštyje kaip ir BĮ ABC jutiklio centras grindų atžvilgiu (t. y. šviesos šaltinis turi būti 0° vertikaliuoju kampu BĮ ABC jutiklio centro atžvilgiu).

                                                e)

                                                Bandymo patalpos paviršius (t. y. grindys, lubos ir sienos) turi būti 2 pėdų atstumu nuo BĮ ABC jutiklio centro.

                                                f)

                                                Apšvietos vertės gaunamos keičiant lempos maitinimo įtampą.

                                                g)

                                                2 ir 3 pav. pateikta daugiau informacijos apie BĮ ir šviesos šaltinio lygiavimą.

                                                   2 pav.

                                                   Bandymo sąranka – vaizdas iš viršaus

                                                Tekstas paveikslėlio

                                                   UUT
                                                   D2 ≽ 2′
                                                   D4 ≽ 2′
                                                   D3 ≽ 2′
                                                   D1 ≽ 2′
                                                   90°
                                                   5′
                                                   Illuminance meter
                                                   Light Sensor
                                                   Voltage Regulator
                                                   980 ± 5 %
                                                   Lumens Flood Reflector Lamp
                                                   Room Surface (wall)
                                                   Vertical Reference Plane

                                                   Pastabos:

                                                            —

                                                            D1 = D2 vertikalios atskaitos plokštumos atžvilgiu,

                                                            —

                                                            D1 ir D2 rodo, kad BĮ priekiniai kampai turi būti bent 2 pėdų atstumu nuo vertikalios atskaitos plokštumos,

                                                            —

                                                            D3 ir D4 rodo, kad šviesos jutiklio centras turi būti bent 2 pėdų atstumu nuo patalpos sienų.

                                                   3 pav.

                                                   Bandymo sąranka – vaizdas iš šono

                                                Tekstas paveikslėlio

                                                   H1
                                                   H2
                                                   H3 ≽ 2′
                                                   H4 ≽ 2′
                                                   D2 ≽ 2′
                                                   D1 ≽ 2′
                                                   5′
                                                   90°
                                                   90°
                                                   Vertical Reference Plane
                                                   980 ± 5 %
                                                   Lumens Flood Reflector Lamp
                                                   Voltage Regulator
                                                   Floor
                                                   Illuminance Meter
                                                   Light Sensor
                                                   UUT
                                                   Ceiling

                                                   Pastabos:

                                                            —

                                                            D1 = D2 vertikalios atskaitos plokštumos atžvilgiu,

                                                            —

                                                            D1 ir D2 rodo, kad BĮ priekiniai kampai turi būti bent 2 pėdų atstumu nuo vertikalios atskaitos plokštumos,

                                                            —

                                                            Apšvietos matuoklis pašalinamas, kad būtų galima atlikti galios matavimus po to, kai pasiekiama reikiama apšvieta,

                                                            —

                                                            H1 = H2 horizontalios atskaitos plokštumos (pvz., grindų) atžvilgiu,

                                                            —

                                                            H3 ir H4 rodo, kad šviesos jutiklio centras turi būti bent 2 pėdų atstumu nuo grindų ir bent 2 pėdų atstumu nuo lubų,

                                                            —

                                                            Apšvietos matuoklis pašalinamas, kad būtų galima atlikti galios matavimus po to, kai pasiekiama reikiama apšvieta.

                        H)

                        Galios matuoklis. Galios matuokliai turi turėti toliau nurodytas savybes.

                                    1.

                                    Virpesio smailės faktorius:

                                                a)

                                                galimasis srovės virpesio smailės faktorius ne mažiau 3, kai matuojama vardinį intervalą atitinkanti vertė, ir

                                                b)

                                                matuojamos srovės stiprio intervalo apatinė riba ne daugiau 10 mA.

                                    2.

                                    Mažiausia dažninė charakteristika – 3,0 kHz

                                    3.

                                    Mažiausia skiriamoji geba:

                                                a)

                                                0,01 W, kai matuojamos vertės neviršija 10 W;

                                                b)

                                                0,1 W, kai matuojamos vertės yra didesnės nei 10 W, bet ne didesnės nei 100 W;

                                                c)

                                                1,0 W, kai matuojamos vertės yra didesnės nei 100 W.

                        I)

                        Skaisčio ir apšvietos matuokliai.

                                    1.

                                    Skaistis matuojamas naudojant arba

                                                a)

                                                kontaktinį matuoklį, arba

                                                b)

                                                nekontaktinį matuoklį.

                                    2.

                                    Visų skaisčio ir apšvietos matuoklių tikslumas – ± 2 % (± 2 skaitmenys) skaitmeniniu būdu rodomos vertės.

                                    3.

                                    Nekontaktinių skaisčio matuoklių priėmimo kampas – ne daugiau kaip 3 laipsniai.
                                    Bendras matuoklio tikslumas nustatomas kaip 2 % matuojamos vertės ir rodomosios vertės mažiausio reikšminio skaitmens leidžiamosios 2 skaitmenų nuokrypos absoliučioji suma. Pavyzdžiui, jei skaisčio matuoklis rodo „200,0“ matuojant 200 nitų ekrano skaistį, tai 2 % nuo 200 nitų yra 4,0 nitai. Mažiausias reikšminis skaitmuo yra 0,1 nito. „Du skaitmenys“ reiškia 0,2 nito. Todėl rodomoji vertė būtų 200 ± 4,2 nito (4 nitai + 0,2 nito). Tikslumas būdingas skaisčio matuokliui ir nelaikomas leidžiamąja nuokrypa atliekant tikruosius apšvietimo matavimus.

                        J)

                        Matavimo tikslumas.

                                    1.

                                    Matuojant ne mažesnę kaip 0,5 W galią neapibrėžtis turi būti ne didesnė kaip 2 % esant 95 % pasikliovimo lygiui.

                                    2.

                                    Matuojant mažesnę kaip 0,5 W galią neapibrėžtis turi būti ne didesnė kaip 0,01 W esant 95 % pasikliovimo lygiui.

                                    3.

                                    Visos aplinkos apšvietimo vertės (liuksais) matuojamos BĮ ABC jutiklio vietoje, kai matuojant šviesa tiesiogiai patenka į jutiklį ir gaminys rodo bandomojo signalo, nurodyto standarte IEC 62087:2011 „Garso, vaizdo ir panašios aparatūros suvartojamos energijos matavimo metodai“, pagrindinį meniu. Gaminių, kurie nesuderinami su IEC bandymo signalo formatu, aplinkos apšvietimo vertės matuojamos gaminiui rodant Vaizdo elektronikos standartų asociacijos (Video Electronics Standard Association – VESA) plokščiojo monitoriaus matavimų standarto 2.0 versijos (FPDM2) FK bandomąjį signalą.

                                    4.

                                    Aplinkos apšvietimo vertės matuojamos taikant šias leidžiamąsias nuokrypas:

                                                a)

                                                kai aplinkos apšvietimas yra 12 liuksų, leidžiama ± 1,0 liukso nuokrypa;

                                                b)

                                                kai aplinkos apšvietimas yra 300 liuksų, leidžiama ± 9,0 liuksų nuokrypa.

                  5.   Bandymo eiga

            5.1.   Galios matavimų gairės

                        A)

                        Bandymas taikant numatytąsias gamyklines nuostatas. Galios matavimai atliekami naudojant gaminį, kurio būklė atitinka naudotojui pateikiamo gaminio būklę per visus miego veiksenos ir įjungties veiksenos bandymus, jei pagal šį bandymo metodą nenurodyta kitaip.

                                    1.

                                    Vaizdo lygis pritaikomas pagal šio bandymo metodo nurodymus.

                                    2.

                                    Gaminiai, kuriuos pirmą kartą įjungus būtina rodomame meniu parinkti vaizdo nuostatas, bandomi taikant „standartines“ arba „namų“ vaizdo nuostatas. Jei standartinių arba lygiaverčių nuostatų nėra, atliekant bandymus naudojamos gamintojo rekomenduojamos numatytosios nuostatos. Jos fiksuojamos bandymų ataskaitoje. Gaminiai, kuriuose parinkti nuostatas nereikalaujama, bandomi taikant numatytąsias vaizdo nuostatas.

                        B)

                        Vietoje įdiegiami (angl. Point of Deployment – POD) moduliai. Pasirenkamųjų POD modulių nediegiama.

                        C)

                        Įstatomieji moduliai. Pasirenkamieji įstatomieji moduliai iš monitoriaus išimami, jei monitorius pagal bandymo metodą gali būti bandomas be modulio.

                        D)

                        Daugiafunkcė miego veiksena. Jei gaminys turi įvairių pasirenkamųjų miego veiksenos funkcijų (pvz., greito paleidimo) arba į miego veikseną gali persijungti įvairiais būdais, galia matuojama ir registruojama visomis miego veiksenomis. Visi miego veiksenos bandymai atliekami kaip nurodyta 6.5 skirsnyje.

                  5.2.   Galios matavimo sąlygos

                        A)

                        Galios matavimai.

                                    1.

                                    Galia matuojama tarp maitinimo šaltinio ir bandomo įrenginio esančiame taške. Tarp galios matuoklio ir BĮ negalima jungti nenutrūkstamo maitinimo šaltinių (UPS). Galios matuoklis lieka prijungtas, kol baigiami registruoti visi įjungties veiksenos, miego veiksenos ir išjungties veiksenos galios duomenys.

                                    2.

                                    Registruojamos tiesiogiai išmatuotos (neapvalintos) galios vertės vatais 1 sekundės ar didesniais intervalais.

                                    3.

                                    Matuojama galia registruojama po to, kai įtampa nusistovi 1 % intervale.

                        B)

                        Tamsios patalpos sąlygos.

                                    1.

                                    Skaistis, išmatuotas BĮ ekrane esant išjungties veiksenai, turi būti ne didesnis kaip 1,0 liuksas, jei nenurodyta kitaip. Jei BĮ neturi išjungties veiksenos, skaistis BĮ ekrane matuojamas atjungus BĮ maitinimo laidą.

                        C)

                        BĮ sąranka ir valdymas.

                                    1.

                                    Išoriniai įtaisai ir tinklo jungtys.

                                                a)

                                                Prie BĮ USB jungčių ar kitų duomenų jungčių neturi būti prijungta išorinių įtaisų (pvz., pelės, klaviatūros, išorinio standžiojo disko (HDD) ir kt.).

                                                b)

                                                Tiltinės jungtys. Jei BĮ palaiko tiltines jungtis, kaip apibrėžta ENERGY STAR monitorių specifikacijos 7.0 versijos 1 dalyje, BĮ ir pagrindinis kompiuteris sujungiami tiltine jungtimi. Jungiama toliau nurodyta pirmumo tvarka. Naudojama tik viena jungtis ir ji palaikoma per visą bandymo trukmę.

                                                            i.

                                                            „Thunderbolt“;

                                                            ii.

                                                            USB;

                                                            iii.

                                                            „FireWire“ (IEEE 1394);

                                                            iv.

                                                            Kita.

                                                   Pastaba: galimi tiltinės jungties panaudojimo monitoriuose pavyzdžiai:

                                                            1.

                                                            Monitoriuje konvertuojami duomenys tarp dviejų skirtingų jungčių tipų (pvz., „Thunderbolt“ ir eterneto). Todėl įrenginys gali naudoti „Thunderbolt“ kaip eterneto jungtį arba atvirkščiai.

                                                            2.

                                                            Per monitoriaus USB šakotuvą USB klaviatūra ir (arba) pelė prijungiamos prie kitos sistemos (pvz., pagrindinio kompiuterio).

                                                c)

                                                Tinklo funkcijos. Jei BĮ gali veikti tinkle (t. y. sukonfigūruotas ir prijungtas prie tinklo gali gauti IP adresą), tinklo funkcija turi būti suaktyvinta ir BĮ prijungtas prie veikiančio fizinio tinklo (pvz., belaidžio vietinio tinklo, eterneto ir kt.). Fiziniame tinkle turi būti palaikoma didžiausia ir mažiausia BĮ tinklo funkcijos duomenų perdavimo sparta. Aktyvus ryšys apibrėžiamas kaip tinklo protokolo fiziniu lygmeniu veikiantis fizinis ryšys. Jei naudojamas eternetas, prie eterneto perjungiklio ar maršruto parinktuvo įrenginys prijungiamas standartiniu 5e kategorijos arba geresniu eterneto kabeliu. Jei naudojamas belaidis vietinis tinklas, įrenginys prie jo prijungiamas ir bandomas arti belaidžio ryšio prieigos taško. Bandytojas sukonfigūruoja protokolo adreso lygmenį, atsižvelgdamas į šiuos aspektus:

                                                            i.

                                                            v4 ir IPv6 interneto protokolas (IP) turi gretimų įrenginių aptikimo funkciją ir paprastai automatiškai sukonfigūruoja ribotą nekeičiamo maršruto ryšį.

                                                            ii.

                                                            IP gali būti sukonfigūruotas rankiniu būdu arba naudojant tinklo serverio konfigūravimo protokolą (angl. Dynamic Host Configuration Protocol – DHCP) su adresu 192.168.1.x tinklo adresų transformavimo (angl. Network Address Translation – NAT) adresų erdvėje, jei BĮ neveikia normaliai, kai naudojamas automatinis IP. Tinklas sukonfigūruojamas taip, kad būtų palaikoma NAT adresų erdvė ir (arba) automatinis IP.

                                                            iii.

                                                            Jei pagal bandymo metodą nenustatyta kitaip, BĮ visą bandymo laiką palaiko šį veikiantį ryšį, nepaisant trumpų pertrūkių (pvz., kai keičiama ryšio sparta). Jei BĮ turi įvairių tinklo funkcijų, pasirenkamas tik vienas ryšys toliau nurodyta pirmumo tvarka:

                                                                        a.

                                                                        belaidis vietinis tinklas (Elektros ir elektronikos inžinierių instituto standartas – IEEE 802.11–2007 (2));

                                                                        b.

                                                                        Eternetas (IEEE 802.3). Jei BĮ palaiko eterneto ryšį „Energy Efficient Ethernet“ (IEEE standartas 802.3az-2010 (3)), jis prijungiamas prie įtaiso, kuris taip pat palaiko eterneto ryšį (IEEE standartas 802.3az);

                                                                        c.

                                                                        „Thunderbolt“;

                                                                        d.

                                                                        USB;

                                                                        e.

                                                                        „FireWire“ (IEEE 1394);

                                                                        f.

                                                                        Kita.

                                                d)

                                                Jutiklinio ekrano funkcijos. Jei BĮ turi jutiklinio ekrano funkciją, kuriai reikalinga atskira duomenų jungtis, ši funkcija nustatoma pagal gamintojo nurodymus, įskaitant prijungimą prie pagrindinio kompiuterio ir programinės įrangos tvarkyklių įdiegimą.

                                                e)

                                                Jei BĮ turi vieną jungtį, kuri gali atlikti daug funkcijų (pvz., tiltinės jungties, tinklo ir (arba) jutiklinio ekrano funkciją), visoms šioms funkcijoms vykdyti gali būti naudojamas vienas jungties lizdas su sąlyga, kad tai tinkamiausia jungtis, kuria BĮ palaiko kiekvieną iš funkcijų.

                                                f)

                                                Jei BĮ neturi duomenų ar tinklo funkcijų, jis turi būti bandomas toks, koks buvo pateiktas.

                                                g)

                                                Įtaisyti garsiakalbiai ir kitos gaminio savybės ir funkcijos, kurios nėra specialiai susijusios su ENERGY STAR specifikacija ar bandymo metodu, sukonfigūruojamos taip, kaip naudotojui pateikiamoje energijos naudojimo sąrankoje.

                                                h)

                                                Registruojamas kitų funkcijų, tokių kaip buvimo jutikliai, atminties kortelių ar išmaniųjų kortelių skaitytuvai, kamerų sąsajos, „PictBridge“ buvimas.

                                    2.

                                    Signalų sąsaja.

                                                a)

                                                Jei BĮ turi įvairių signalų sąsajų, BĮ turi būti bandomas su pirma turima toliau pateiktame sąraše nurodyta sąsaja:

                                                            i.

                                                            „Thunderbolt“;

                                                            ii.

                                                            „DisplayPort“;

                                                            iii.

                                                            HDMI;

                                                            iv.

                                                            DVI;

                                                            v.

                                                            VGA;

                                                            vi.

                                                            Kitos skaitmeninės sąsajos;

                                                            vii.

                                                            Kitos analoginės sąsajos.

                                    3.

                                    Buvimo jutiklis. Jei BĮ turi buvimo jutiklį, BĮ bandomas esant tokioms buvimo jutiklio nuostatoms, su kuriomis jis pateikiamas naudotojui. Jei BĮ gamintojas pateikia su suaktyvintu buvimo jutikliu:

                                                a)

                                                Visą sušilimo, nusistovėjimo, skaisčio bandymo ir veikimo įjungties veiksena laiką asmuo turi būti arti buvimo jutiklio, kad BĮ nepersijungtų į mažesnės vartojamosios galios (pvz., miego ar išjungties) veikseną. Visą sušilimo, nusistovėjimo, skaisčio bandymo ir įjungties veiksenos bandymo laiką BĮ turi veikti įjungties veiksena.

                                                b)

                                                Miego ir išjungties veiksenų bandymo metu arti buvimo jutiklio neturi būti žmonių, kad BĮ nepersijungtų į didesnės vartojamosios galios būseną (pvz., įjungties veikseną). Visą miego ar išjungties veiksenų bandymo laiką BĮ turi veikti atitinkamai miego arba išjungties veiksena.

                                    4.

                                    Padėtis. Jei BĮ galima pasukti į vertikalią ir horizontalią padėtis, jis bandomas horizontalioje padėtyje, kad ilgiausias matmuo būtų lygiagrečiai su stalo paviršiumi.

                        D)

                        Skiriamoji geba ir atnaujinimo dažnis.

                                    1.

                                    Fiksuoto pikselių skaičiaus monitoriai.

                                                a)

                                                Nustatomas savasis pikselių formatas, kaip nurodyta gaminio vadove.

                                                b)

                                                Monitoriams, kuriuose nenaudojamas katodinių spindulių vamzdis (angl. Cathode Ray Tube – CRT), nustatomas 60 Hz atnaujinimo dažnis, nebent gaminio vadove nurodytas kitoks numatytasis atnaujinimo dažnis – tuo atveju nustatomas gaminio vadove nurodytas dažnis.

                                                c)

                                                CRT monitoriams nustatomas didžiausios skiriamosios gebos pikselių formatas, naudotinas esant 75 Hz vaizdo atnaujinimo dažniui, kaip nurodyta gaminio vadove. Atliekant bandymus taikomi pikselių formato sinchronizavimo tipiniai pramoniniai standartai. Nustatomas 75 Hz vaizdo atnaujinimo dažnis.

                        E)

                        Įvesties signalo lygių tikslumas. Naudojant analogines sąsajas, vaizdo signalo nuokrypis nuo balto ir juodo atskaitos lygių turi neviršyti ± 2 %. Naudojant skaitmenines sąsajas, bandytojas nereguliuoja šaltinio vaizdo signalo pagal spalvą ir nedaro kitų pakeitimų jokiu kitu tikslu, išskyrus duomenų suspaudimą/išskleidimą ir kodavimą/iškodavimą, kai reikia.

                        F)

                        Tikrasis galios faktorius. Programos dalyviai nurodo BĮ tikrąjį galios faktorių įjungties veiksenos matavimo metu. Galios faktoriaus vertės registruojamos tokiu pačiu dažniu, kokiu registruojamos galios vertės (PON). Nurodomas vidutinis galios faktorius per visą įjungties veiksenos bandymo laikotarpį.

                        G)

                        Bandymo medžiaga.

                                    1.

                                    Bandoma pagal standartą „IEC 62087:2011. Dinaminio transliacijos turinio vaizdo signalas“, kaip nurodyta IEC 62087:2011 11.6 skirsnyje „Įjungties veiksenos bandymas naudojant dinaminio transliacijos turinio vaizdo signalą“.

                                    2.

                                    VESA FPDM2 naudojamas tik tiems gaminiams, kurie negali rodyti IEC 62087:2011 dinaminio transliacijos turinio vaizdo signalo.

                        H)

                        Vaizdo įvesties signalas.

                                    1.

                                    Pagrindinis kompiuteris generuoja vaizdo įvesties signalą savąja monitoriaus skiriamąja geba taip, kad aktyvus vaizdo plotas užpildytų visą ekraną. Gali reikėti įrašų peržiūros programinės įrangos, kad būtų galima pritaikyti vaizdo proporciją.

                                    2.

                                    Vaizdo įvesties signalo kadrų dažnis turėtų atitikti dažniausiai regione, kuriame gaminys parduodamas, naudojamą kadrų dažnį (pvz., JAV ir Japonijoje naudojamas 60 Hz kadrų dažnis, o Europoje ir Australijoje – 50 Hz).

                                    3.

                                    Garso nuostatos pagrindiniame kompiuteryje išjungiamos, kad garsas su vaizdo įvesties signalu nebūtų skleidžiamas.

                  6.   Visų gaminių bandymo procedūros

            6.1.   Bandomojo įrenginio inicijavimas prieš pradedant bandymą

                        A)

                        Prieš pradedant bandymą BĮ inicijuojamas taip:

                                    1.

                                    BĮ parengiamas pagal pateiktame gaminio vadove išdėstytus nurodymus.

                                    2.

                                    Prie maitinimo šaltinio prijungiamas tinkamas vatmetras ir BĮ įjungiamas į vatmetro išėjimo elektros lizdą.

                                    3.

                                    Kai BĮ išjungtas, nustatomas toks aplinkos apšvietimo lygis, kad ekrano apšvieta būtų mažesnė nei 1,0 liuksas (žr. 5.2 skirsnio B punktą).

                                    4.

                                    Įjungiamas BĮ ir, kai tinkama, nustatoma pradinė sistemos konfigūracija.

                                    5.

                                    Užtikrinama, kad BĮ nuostatos liktų tokios, su kokiomis gaminys pateikiamas naudotojui, jei pagal šį bandymo metodą nenustatyta kitaip.

                                    6.

                                    BĮ sušildomas 20 minučių arba tol, kol baigiasi BĮ paleidimas ir jis tampa parengtas naudoti (taikoma ilgesnioji procedūra). Visą laiką, kol renginys šyla, turi būti rodomas IEC 62087:2011 nustatytos formos bandomasis signalas, kaip nurodyta 5.2 skirsnio G punkto 1 papunktyje. Monitorių, kuriais negali būti rodomas IEC 62087:2011 nustatytos formos bandomasis signalas, ekrane turi būti rodomas VESA FPDM2 L80 bandomasis signalas, kaip nurodyta 5.2 skirsnio G punkto 2 papunktyje.

                                    7.

                                    Nurodoma įėjimo kintamosios srovės įtampa ir dažnis arba įėjimo nuolatinės srovės įtampa.

                                    8.

                                    Nurodoma bandymo patalpos aplinkos temperatūra ir santykinis drėgnis.

                  6.2.   Skaisčio bandymas

                        A)

                        Skaisčio bandymas atliekamas tamsios patalpos sąlygomis iškart po sušildymo. Gaminio ekrano apšvieta, išmatuota esant išjungtam BĮ, turi būti ne didesnė kaip 1,0 liuksas.

                        B)

                        Skaistis matuojamas skaisčio matuokliu statmenai į gaminio ekrano centrą pagal matuoklio naudotojo vadovo nurodymus.

                        C)

                        Skaisčio matuoklio padėtis gaminio ekrano atžvilgiu per visą bandymo laikotarpį turi nesikeisti.

                        D)

                        Gaminių, kuriuose suaktyvinta ABC funkcija, skaisčio matavimai atliekami ABC funkcijai esant išjungtai. Jei ABC funkcijos išjungti negalima, skaistis matuojamas statmenai į gaminio ekrano centrą, kai šviesa tiesiogiai patenka į BĮ aplinkos šviesos jutiklį ir aplinkos apšvieta yra ne mažesnė kaip 300 liuksų.

                        E)

                        Skaisčio matavimai atliekami taip:

                                    1.

                                    Patikrinama, ar BĮ skaisčio vertė yra tokia, kaip naudotojui pateikto įrenginio numatytoji vertė arba atitinka „namų“ vaizdo nuostatą.

                                    2.

                                    Ekrane rodomas konkrečios gaminių klasės bandomasis vaizdo signalas, kaip aprašyta toliau:

                                                a)

                                                Visi gaminiai, išskyrus nurodytus b punkte: trijų juostų vaizdo signalas, nurodytas IEC 62087:2011 11.5.5 skirsnyje (trys baltos juostos (100 %) juodame (0 %) fone).

                                                b)

                                                Gaminiai, kurie negali rodyti IEC 62087:2011 nustatytų signalų: VESA FPDM2 L80 bandomasis signalas didžiausiai skiriamajai gebai, kurią palaiko gaminys.

                                    3.

                                    Ekrane ne trumpiau kaip 10 minučių rodomas bandomasis vaizdo signalas, kad nusistovėtų BĮ skaistis. Šis 10 minučių nusistovėjimo laikotarpis gali būti sutrumpintas, jei skaisčio matavimai yra stabilūs 2 % intervale ne trumpiau nei 60 sekundžių.

                                    4.

                                    Taikant nuostatas, su kuriomis gaminys pateikiamas naudotojui, išmatuojama ir registruojama skaisčio vertė LAs-shipped.

                                    5.

                                    Nustatomos didžiausios BĮ šviesumo ir kontrasto vertės.

                                    6.

                                    Išmatuojama ir registruojama skaisčio vertė LMax_Measured.

                                    7.

                                    Registruojamas gamintojo nurodytas didžiausias skaistis LMax_Reported.

                        F)

                        Jei nenurodyta kitaip, vėlesniems įjungties veiksenos bandymams paliekama didžiausio kontrasto nuostata.

                  6.3.   Gaminių, kuriuose pagal numatytąją nuostatą ABC funkcija neaktyvi, įjungties veiksenos bandymas

                        A)

                        Po skaisčio bandymo ir prieš įjungties veiksenos vartojamosios galios matavimą bandomojo įrenginio skaistis nustatomas pagal šiuos reikalavimus:

                                    1.

                                    Informaciniai monitoriai. Gaminys bandomas nustačius skaisčio vertę, kuri yra ne mažesnė nei 65 % gamintojo deklaruotojo didžiausio skaisčio (LMax_Reported). Skaisčio vertės matuojamos pagal 6.2 skirsnį. Ši skaisčio vertė LOn registruojama.

                                    2.

                                    Visi kiti gaminiai. Atitinkamais skaisčio valdikliais nustatomas 200 kandelų kvadratiniam metrui (cd/m2)ekrano skaistis. Jeigu BĮ negali pasiekti šio skaisčio, nustatomas jam artimiausias pasiekiamas skaistis. Skaisčio vertės matuojamos pagal 6.2 skirsnį. Ši skaisčio vertė LOn nurodoma. Atitinkami skaisčio valdikliai – bet kurie valdikliai, kuriais keičiamas monitoriaus ekrano šviesumas, bet ne kontrasto nuostatos.

                        B)

                        IEC signalus galinčio rodyti BĮ įjungties veiksenos vartojamoji galia (PON) matuojama pagal standarto IEC 62087:2011 11.6.1 skirsnį „Matavimai naudojant dinaminio transliacijos turinio vaizdo signalą“. BĮ, kuris negali rodyti IEC signalų, įjungties veiksenos galia (PON) matuojama taip:

                                    1.

                                    Užtikrinama, kad BĮ būtų inicijuotas taip, kaip nurodyta 6.1 skirsnyje.

                                    2.

                                    Ekrane vaizduojama VESA FPDM2 standarto, A112–2F, SET01K bandomoji lentelė (8 pilkio lygiai, nuo visiškai juodos (0 V) iki visiškai baltos (0,7 V)).

                                    3.

                                    Patikrinama, ar įvesties signalo lygiai atitinka 2002 m. gruodžio mėn. VESA vaizdo signalo standartą (VSIS) 1.0 versija, 2.0 redakcija.

                                    4.

                                    Patikrinama, ar nustačius didžiausią šviesumą ir kontrastą galima atskirti baltą ir beveik baltą pilkio lygius. Jei reikia, kontrastas sureguliuojamas taip, kad būtų galima atskirti baltą ir beveik baltą pilkio lygius.

                                    5.

                                    Ekrane vaizduojama VESA FPDM2 standarto, A112–2H, L80 bandomoji lentelė (visiškai baltas (0,7 V) langelis, užimantis 80 % vaizdo).

                                    6.

                                    Užtikrinama, kad visas skaisčio matavimo plotas būtų baltoje bandomosios lentelės dalyje.

                                    7.

                                    Atitinkamais skaisčio valdikliais nustatomas skaistis, kaip aprašyta 6.3 skirsnio A punkte.

                                    8.

                                    Registruojamas ekrano skaistis (LOn).

                                    9.

                                    Registruojama įjungties veiksenos vartojamoji galia (PON) ir bendras pikselių formatas (horizontaliai × vertikaliai). Įjungties veiksenos vartojamoji galia matuojama 10 minučių panašiai, kaip atliekant IEC 62087: 2011 dinaminio transliacijos turinio bandymą.

                  6.4.   Gaminių, kuriuose pagal numatytąją nuostatą suaktyvinta ABC funkcija, įjungties veiksenos bandymas
            Įjungties veiksena veikiančio gaminio vidutinis energijos suvartojimas matuojamas naudojant dinaminio transliacijos turinio vaizdo signalą, kaip nustatyta IEC 62087:2011. Jei gaminys negali rodyti IEC signalo, visiems toliau nurodytiems veiksmams atlikti naudojama bandomoji lentelė VESA FPDM2 L80, kaip aprašyta 6.3 skirsnio B punkto 5 papunktyje.

                        A)

                        Leidžiama BĮ nusistovėti (ne mažiau kaip 30 minučių). Tai daroma tris kartus po 10 minučių rodant IEC dinaminio transliacijos turinio vaizdo signalą.

                        B)

                        Bandymui naudojamos lempos šviesos srautas nukreipiamas taip, kad apšvieta ties aplinkos apšvietimo jutiklio paviršiumi būtų 12 liuksų.

                        C)

                        10 minučių rodomas dinaminio transliacijos turinio vaizdo signalas. Visą laiką, kol rodomas 10 minučių trukmės dinaminio transliacijos turinio vaizdo signalas, matuojama ir registruojama vartojamoji galia P12.

                        D)

                        Kartojami 6.4 skirsnio B punkto ir 6.4 skirsnio C punkto veiksmai esant 300 liuksų aplinkos apšvietimo lygiui ir matuojama P300.

                        E)

                        Išjungiama ABC funkcija ir išmatuojama įjungties veiksenos vartojamoji galia (PON) pagal 6.3 skirsnį. Jei ABC funkcijos išjungti negalima, galios matavimai atliekami taip:

                                    1.

                                    Jei galima nustatyti fiksuotą skaisčio vertę, kaip nurodyta 6.3 skirsnyje, šių gaminių įjungties veiksenos vartojamoji galia matuojama pagal 6.3 skirsnį, o tiesioginė BĮ aplinkos apšvietimo jutiklio apšvieta turi būti ne mažesnė kaip 300 liuksų.

                                    2.

                                    Jei fiksuotos skaisčio vertės nustatyti negalima, šių gaminių įjungties veiksenos vartojamoji galia matuojama pagal 6.3 skirsnį, o tiesioginė BĮ aplinkos apšvietimo jutiklio apšvieta turi būti ne mažesnė kaip 300 liuksų ir ekrano skaistis neturi pakisti.

                  6.5.   Miego veiksenos bandymas

                        A)

                        Miego veiksenos vartojamoji galia (PSLEEP) matuojama pagal IEC 62301:2011, vadovaujantis 5 skirsnyje pateiktomis papildomomis gairėmis.

                        B)

                        Miego veiksenos bandymas atliekamas esant BĮ prijungtam prie pagrindinio kompiuterio taip pat, kaip atliekant įjungties veiksenos bandymą. Jei įmanoma, miego veiksena aktyvinama perjungiant į miego veikseną pagrindinį kompiuterį. Pagrindinių kompiuterių miego veiksena apibrėžta ENERGY STAR kompiuterių specifikacijos 6.1 versijoje.

                        C)

                        Jei gaminys turi kelias rankiniu būdu parenkamas miego veiksenas arba jo miego veiksena gali būti aktyvinama įvairiais būdais (pvz., nuotolinio valdymo pultu arba į miego veikseną persijungus pagrindiniam kompiuteriui), matavimai atliekami ir registruojami visomis miego veiksenomis.
                        Jei gaminys automatiškai persijungia iš vienos miego veiksenos į kitą, matuojama pakankamai ilgai, kad būtų gautas visų miego veiksenų vidurkis. Matavimas vis tiek turi atitikti reikalavimus (pvz., stabilumo, matavimo laikotarpio), nurodytus IEC 62301:2011 5.3 skirsnyje.

                  6.6.   Išjungties veiksenos bandymas

                        A)

                        Jei gaminiai turi išjungties veiksenos funkciją, atlikus miego veiksenos bandymą, lengviausiai prieinamu maitinimo jungikliu inicijuojama išjungties veiksena.

                        B)

                        Išmatuojama išjungties veiksenos vartojamoji galia (POFF) pagal IEC 62301:2011 5.3.1 skirsnį. Dokumentuose fiksuojamas reguliavimo metodas ir įvykių seka išjungties veiksenai pasiekti.

                        C)

                        Matuojant išjungties veiksenos vartojamąją galią į sinchronizavimo signalo įvesties tikrinimo ciklo galima nepaisyti.

                  6.7.   Papildomas bandymas

                        A)

                        Jei gaminiai turi duomenų ir (arba) tinklo funkcijas arba tiltinę jungtį, be bandymų, kurie atliekami esant aktyvintoms duomenų ir (arba) tinklo funkcijoms ir naudojant tiltinę jungtį (žr. 5.2 skirsnio C punkto 1 papunktį), pagal 5.2 skirsnio C punkto 1 papunkčio b ir c papunkčius atliekamas miego veiksenos bandymas, kai duomenų ir (arba) tinklo funkcijos išjungtos ir tiltinė jungtis nenaudojama.

                        B)

                        Ar užtikrinamas visiškas tinklo junglumas, nustatoma pagal CEA-2037-A „Televizorių suvartojamos energijos nustatymas“ 6.7.5.2 skirsnį bandant tinklo funkcijas, kai monitorius veikia miego veiksena, vadovaujantis šiomis gairėmis:

                                    1.

                                    Prieš atliekant bandymą monitorius prijungiamas prie tinklo pagal 5.2 skirsnio C punkto 1 papunkčio c papunktį.

                                    2.

                                    Vietoj aktyvios mažo energijos vartojimo budėjimo veiksenos monitorius perjungiamas į miego veikseną.

            (1)  http://www.gpo.gov/fdsys/pkg/CFR-2011-title10-vol3/pdf/CFR-2011-title10-vol3-sec430-2.pdf

            (2)  IEEE 802. Telekomunikacijos ir keitimasis informacija tarp sistemų. Vietos ir miesto ryšių tinklai. 11 dalis. Belaidžio vietinio tinklo prieigos prie terpės kontrolė (MAC) ir fizinio lygmens (PHY) specifikacijos.

            (3)  3 dalis. Kolektyviosios kreipties aptinkant nešlį ir išvengiant kolizijų (CSMA/CD) prieigos metodas ir fizinio lygmens specifikacijos“. 5 pakeitimas. Prieigos prie terpės kontrolės (MAC) parametrai, fiziniai lygmenys ir eterneto ryšio „Energy Efficient Ethernet“ valdymo parametrai.


title: 2016 m. liepos 7 d. Tarybos sprendimas (BUSP) 2016/1108, kuriuo iš dalies keičiamas Sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS)

text:
8.7.2016

               LT

               Europos Sąjungos oficialusis leidinys

               L 183/65

         TARYBOS SPRENDIMAS (BUSP) 2016/1108
   2016 m. liepos 7 d.
   kuriuo iš dalies keičiamas Sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2013 m. liepos 3 d. Taryba priėmė Sprendimą 2013/354/BUSP (1), kuriuo EUPOL COPPS veikla pratęsta nuo 2013 m. liepos 1 d.;

               (2)

               2015 m. liepos 2 d. Taryba priėmė Sprendimą (BUSP) 2015/1064 (2), kuriuo iš dalies pakeistas Sprendimas 2013/354/BUSP ir pratęstas EUPOL COPPS galiojimas nuo 2015 m. liepos 1 d. iki 2016 m. birželio 30 d.;

               (3)

               atlikus preliminarią strateginę EUPOL COPPS peržiūrą, misija turėtų būti pratęsta papildomam 12 mėnesių laikotarpiui – iki 2017 m. birželio 30 d.;

               (4)

               Sprendimas 2013/354/BUSP turėtų būti atitinkamai iš dalies pakeistas;

               (5)

               EUPOL COPPS bus vykdoma aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimas 2013/354/BUSP iš dalies keičiamas taip:

               1.

               12 straipsnio 1 dalis papildoma šia pastraipa:
               „Orientacinė finansavimo suma, skirta su EUPOL COPPS susijusioms išlaidoms laikotarpiu nuo 2016 m. liepos 1 d. iki 2017 m. birželio 30 d. padengti, yra 10 320 000 EUR.“;

               2.

               15 straipsnio trečia pastraipa pakeičiama taip:
               „Jis nustoja galioti 2017 m. birželio 30 d.“

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2016 m. liepos 1 d.

      Priimta Briuselyje 2016 m. liepos 7 d.

            Tarybos vardu

            Pirmininkas

         M. LAJČÁK

      (1)  2013 m. liepos 3 d. Tarybos sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (OL L 185, 2013 7 4, p. 12).

      (2)  2015 m. liepos 2 d. Tarybos sprendimas (BUSP) 2015/1064, kuriuo iš dalies keičiamas Tarybos sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (OL L 174, 2015 7 3, p. 21).